આ અંગે વ્યાપ્તિ ગ્રુપના ચેરમેન યોગેશ ભાવસારનું કહેવું છે કે, હાઉસિંગના મકાનોનું રિડેવલપમેન્ટ થાય તો 40 ટકા વધુ કાર્પેટ એરિયા મળે છે. મતલબ કે, જેમની પાસે 2 બીએચકે ફ્લેટ હોય, તેને નવો બીએચકે ફ્લેટ મળી શકે છે. એટલું જ નહીં આ નવા ફ્લેટની કિંમત જૂના કરતા બેથી ત્રણ ગણી વધી જશે. આટલા મોટા ફાયદા હોવા છતાંય કેટલાક લોકોના વિરોધને કારણે હાઉસિંગની એકેય સોસાયટીનું હજુ સુધી રિડેવલપમેન્ટ નથી થઈ શક્યું.